text: Veteranmålmand skifter til KIF København
  09 september 2015 kl. 06.21
  44 årige Kristian Asmussen erstatter skadesramt målmand resten af sæsonen.
  En diskusprolaps hos Marcus Clevery betyder, at KIF København henter den 44 årige veteran i Nordsjælland Håndbold.
  Klubben har onsdag offentliggjort, at de har været nødsaget til hurtigt at finde en erstatning for Marcus Clevery, der har fået en diskusprolaps i ryggen, og det bliver altså Kristian Asmussen, der skal supplere Kasper Hvidt i KIF-målet resten af sæsonen.
  Den nye målmand, der trods sine 44 år fortsat er klar til håndbold på topniveau, begynder i klubben fredag, når der er træning i Ullerup.
  